Document ID: /roh_data/filtered/fineweb-2-filterrobots_roh.jsonl.gz/8398

En la furmla 1 surpiglia Renault la squadra da Lotus ch'aveva da sbatter cun las finanzas e returna uschia la proxima stagiun puspè cun ina squadra en il circus d'automobil.
Suenter tractativas sur plirs mais a il concern d'autos franzos communitgà ier saira sia decisiun. Lur finamira saja da gudagnar - era sche quai dovria in tschert temp - a ditg il schef da Renault Carlos Gohn.
Furnitur da motors a partir dal 2011
Il constructur d’autos franzos era dapi il 1977 bunamain senza pausa sco team ni sco furnitur en la classa auta la furmla 1 preschent. Sulet ils onns 1987 e 1988 n’ha Renault betg fatg part a la furmla 1. Il 2011 era Renault sa retratg sco equipa ed aveva sulet furnì motors per pliras squadras da la furmla 1 uschia er per la squadra da Lotus.
RR novitads 06:00